O Precambrián (a vegadas abreviau pЄ), ye o espacio de tiempo mes gran en a historia d'a Tierra antes de l'actual eón Fanerozoico, y ye un supereón dividiu en diferents eons d'a escala de tiempo cheolochica. S'estiende dende a formación d'a Tierra fa bells 4.600 millons d'anyadas dica o encomienzo d'o periodo Cambrián, fa bells 541.0 ± 1.0 millons d'anyadas, quan por primera vegada apareixioron a ripas organismos con casca dura en os medios sedimentarios. Dimpués os sedimentos d'estos medios esdevinioron rocas sedimentarias con fósils.